Document ID: /roh_data/filtered/fineweb-2-filterrobots_roh.jsonl.gz/16860

L’iniziativa «dapli per cumprar – damain per parcar» pretenda plazzas da parcar gratuitas en l'entira vischnanca da Scuol. Tenor ils iniziants avess quai plirs avantatgs.
Avantatgs per il turissem e giasts
Ir a nudar u cun skis, ir a spass senza guardar sin l’ura. Sch'in giast survegn ina multa ha el ina regurdientscha negativa da la destinaziun e na turna betg pli.
Tenor ils iniziants da quest’iniziativa duess la polizia da vischnanca diminuir cun las controllas e multas. Questa mesira purtass cuntentientscha tar ils abitants e giasts.
Tariffas actualas en la fracziun da Scuol
Per la vischnanca da Scuol fusiunada n'exista anc betg in reglament actual. Per la fracziun da Scuol vala perquai quel d'avant la fusiun:
Las tariffas per parcar en la fracziun da Scuol
|Obligà da pajar ina taxa:||7 dis/emna|
|Custs:||20 - 50 raps/mes'ura|
|Liber da taxas:||19:00 - 08:00|
Tar lieus spezials sco per exempel la staziun e las garaschas datti cundiziuns spezialas.